LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2000 M. BIRŽELIO 19 D. NUTARIMO NR. 693 „DĖL VALSTYBĖS TARNAUTOJŲ PAREIGYBIŲ APRAŠYMO IR VERTINIMO METODIKOS PATVIRTINIMO IR VALSTYBĖS TARNYBOS VALDYMO FUNKCIJŲ“ DALINIO PAKEITIMO

2002 m. sausio 7 d. Nr. 8

Vilnius

Lietuvos Respublikos Vyriausybė nutaria:

Iš dalies pakeisti Valstybės tarnautojų pareigybių aprašymo ir vertinimo metodiką, patvirtintą Lietuvos Respublikos Vyriausybės 2000 m. birželio 19 d. nutarimu Nr. 693 „Dėl Valstybės tarnautojų pareigybių aprašymo ir vertinimo metodikos patvirtinimo ir valstybės tarnybos valdymo funkcijų“ (Žin., 2000, Nr. 51-1466):

1. Išdėstyti 40.3 punktą taip:

„40.3. vidaus reikalų sistemos įstaigų, Kalėjimų departamento prie Teisingumo ministerijos, Lietuvos Respublikos specialiųjų tyrimų tarnybos, Lietuvos Respublikos valstybės saugumo departamento ir Antrojo operatyvinių tarnybų departamento prie Krašto apsaugos ministerijos viešojo administravimo valstybės tarnautojų pareigybės - pagal vidaus reikalų sistemos viešojo administravimo valstybės tarnautojų pareigybių analitinio vertinimo lenteles (6 priedas). Kai kurių pareigybių kategorija nustatoma vadovaujantis tik tipinių pareigybių lentelėmis“;

2. Išdėstyti 4 priedo pirmąją pastraipą taip:

„Šios lentelės naudojamos nustatant viešojo administravimo valstybės tarnautojų pareigybių kategorijas, išskyrus kai kurių departamentų prie Vidaus reikalų ministerijos (Migracijos departamento, Priešgaisrinės apsaugos ir gelbėjimo departamento, Tardymo departamento, Policijos departamento, Vadovybės apsaugos departamento) ir jiems pavaldžių įstaigų, taip pat Lietuvos Respublikos specialiųjų tyrimų tarnybos, Lietuvos Respublikos valstybės saugumo departamento, Kalėjimų departamento prie Teisingumo ministerijos ir Antrojo operatyvinių tarnybų departamento prie Krašto apsaugos ministerijos viešojo administravimo valstybės tarnautojų pareigybes“.

3. Išdėstyti 6 priedo II skyriaus pavadinimą taip:

„II. KITŲ VIEŠOJO ADMINISTRAVIMO VALSTYBĖS TARNAUTOJŲ PAREIGYBIŲ - KAI KURIŲ DEPARTAMENTŲ PRIE VIDAUS REIKALŲ MINISTERIJOS (MIGRACIJOS DEPARTAMENTO, PRIEŠGAISRINĖS APSAUGOS IR GELBĖJIMO DEPARTAMENTO, TARDYMO DEPARTAMENTO, POLICIJOS DEPARTAMENTO, VADOVYBĖS APSAUGOS DEPARTAMENTO) IR JIEMS PAVALDŽIŲ ĮSTAIGŲ, TAIP PAT LIETUVOS RESPUBLIKOS SPECIALIŲJŲ TYRIMŲ TARNYBOS, LIETUVOS RESPUBLIKOS VALSTYBĖS SAUGUMO DEPARTAMENTO, KALĖJIMŲ DEPARTAMENTO PRIE TEISINGUMO MINISTERIJOS IR ANTROJO OPERATYVINIŲ TARNYBŲ DEPARTAMENTO PRIE KRAŠTO APSAUGOS MINISTERIJOS - VERTINIMO KRITERIJAI“.

MINISTRAS PIRMININKAS	ALGIRDAS BRAZAUSKAS

VIDAUS REIKALŲ MINISTRAS	JUOZAS BERNATONIS

______________